Vi boede der i forbindelse med vores første besøg i New York, hvor vi var 4 voksne og 2 teenagere, hvilket lejligheden var perfekt til.
Lejligheden er super, hvis man godt kan lide at spise aftensmad hjemme efter en lang dag på sightseeing. Stort køleskab/fryser, masser af køkkenudstyr og fantastisk ovn. Og det nærmeste supermarked på hjørnet af Hart Street har alt man behøver af lækre ting til køleskabet. Vin købte vi i hyggelig vinhandel blot 5 minutter fra lejligheden på Marcy Av.
Nærmeste metro er blot en gade væk og kører til Manhattan med et stop.
Lejligheden er præcis som på billederne samt pæn og ren. Johny er en opmærksom vært, der siden vores bestilling mange måneder tidligere samt mens vi var i lejligheden, hurtigt svarer på alle henvendelser. Vi kommer gerne igen.